দুষ্টু মিষ্টি সংবাদ[পর্ব ১০] :: কপি প্রটেক্টেড সাইট থেকে যেভাবে কপি করবেন | TunerPage Blog
আজ টেকস্পেট খুলে বেশ নতুনত্ব চোখে পড়ল।আমি সাধারণত রাইট ক্লিক করে Open Link in New Tab করে নতুন ট্যাবে পেজ খুলি।আজ যেই খুললাম দেখি এই মেসেজ দিচ্ছে।
আমি তো আনন্দে আটখানা ! আমার লেখা এখন আর কেউ কপি করে অন্য জায়গায় পেস্ট করে চালাতে পারবে না।
এমন সময় দেখি আমার দুই মেয়ে দুষ্টু মিষ্টি এল।
বললাম –দেখ আমার এই সাইট থেকে এখন আর কেউ চুরি করতে পারবে না।কি মজা বলতো ?
দুষ্টু জানতে চাইল –কেন কী হয়েছে বাবা ?
আমি বললাম-এই দেখ রাইট ক্লিক করলে এই মেসেজ চলে আসছে , কপি কিন্তু হচ্ছে না।
দুষ্টু একটু হাসল।
মিষ্টি বলল-বাবা ,তুমি এত সরল , একেবারে বাচ্চাদের মতো ! এই জন্য সকলে তোমাকে ঠকায়।
দুষ্টু মিষ্টিকে একটু হাল্কা ধমক দিয়ে বলল-তোর কবে বুদ্ধি হবে বলতো ! বাবার সাথে ঐ ভাবে কেউ কথা বলে ?
তারপর আমার দিকে ফিরে বলল-বাবা তুমি যত সহজে ভাবছ এটা কপি করা যাবে না , তা নয় কিন্তু। দেখ খুব সুরক্ষিত ওয়েবসাইট যেখানে হ্যাক হয়ে যাচ্ছে।সেখানে একটা ওয়েবপেজকে কপি করাটা কোনো ব্যাপারই নয়। বাড়িতে তালাচাবি দিয়ে রাখলে কাদের আটকানো যায় বলতো ? ভদ্রলোকেদের। তারা বাড়িতে এসে দেখল তুমি বাড়ি নেই, ভাবল ঠিক আছে কালকে আসব। । চোরডাকাতদের কাছে ওটা কিছুই নয় । তারা ওসব ভেঙেই চুরিডাকাতি করে। এটা ওদের কাছে জলভাত।
আমিতো ওদের কথাবার্তা শুনে একবারে হা হয়ে গেছি। বলে কী !
আমতা আমতা করে বললাম- তাহলে এখান থেকেও কপি করা যায় ? কী ভাবে করে !
দুষ্টু এবার মিষ্টির দিকে তাকিয়ে বলল-ঝামেলাটা যখন তুইই পাকিয়েছিস , তুইই বল।
মিষ্টি এসব কথার খুব একটা রেয়াত করে না।ভালো লাগুক বা মন্দ সেটা মুখের উপরেই বলে দেয়।কাউকে আঘাত দেবার জন্য যে করে তা নয়। এটা ওর প্রকৃতি।
আমার দিকে তাকিয়ে মিষ্টি বলল-তুমি তো জানোই সোজা আঙুলে ঘি না উঠলে আঙুল বাঁকাতে হয়। কপি প্রটেক্টেড সাইট থেকে কপি নানা পদ্ধতিতে করা যায়।
পদ্ধতি -১ : Save As থেকে কপি করা
তুমি প্রথমে তোমার ওয়েব ব্রাউজার খোলো।সে Opera হোক ,ফায়ারফক্স হোক , বা ইন্টারনেট এক্সপ্লোরার হোক।ধরো তুমি ফায়ারফক্সে ঐ পেজটা খুলছো যেটা রাইট প্রটেকটেড, বা যেটা কপি করতে পারছো না। এবার তোমাকে পেজ টাকে সেভ করতে হবে ।তুমি ফাইল থেকে Save As অপসনে যাও দেখ নিচের মতো একটা উইন্ডো খুলবে ।
ওখানে Save as type অপসনে ক্লিক কর ।ওখান থেকে Text Files টা সিলেক্ট করে সেভ করো।
এবার ওটাকে নোট প্যাডে বা অফিসে খোলো ।
তাহলে দেখলেতো কপি করা গেল কিনা।
আমি দেখলাম ঠিকই তো।সোজা পথে এটা করা না গেলেও একটু ঘুরপথে তো করাই যায়।
দুষ্টু বললো-বাবা মিষ্টি যেটা বললো সটা সহজতম পথ।যারা এটার সব কিছু কপি করতে চাইবে তারা একটু অন্য ভাবে এটা করবে।
পদ্ধতি -২ : সোর্স থেকে কপি করা
প্রতিটা ওয়েব ব্রাউজারেই সোর্স দেখার অপসন থাকে।যে পেজটা কপি করা যাচ্ছে না।তারা সেই পেজটা খুলে তার সোর্সে ঢুকবে।
ফায়ারফক্সে
যদি তারা ফায়ারফক্স ব্যবহার করে তবে সোর্স দেখার জন্য তারা Ctrl+U চিপবে ।ঐ পেজটা তখন আবার রিলোড হবে।এবং পেজটা এই রকম দেখাবে ।
(সৌজন্যে-নিওফাইটের রাজ্যে )
এর থেকে প্রয়োজনীয় অংশ কপি করে নিলেই হল। এই দেখ আগে তো সিলেক্টই হচ্ছিল না, এবার দেখ নীল রঙে সিলেক্ট হয়েছে।
অবশ্য তুমি মূল যে পেজে কাজ করছিলে সেখানে ফিরে গিয়েও এবার সরাসরি কপি করতে পারবে।
অপেরাতে (Opera)
যদি অপেরা হয়।তবে সোর্স বের করার জন্য CtrL+F3 চিপতে হবে ।
ফায়ারফক্সের মতো সোর্সপেজ ঐ ভাবে খুলবে না এখানে ।কিন্তু এখন তুমি সাধারণ ভাবে যে ভাবে কপি করতে সেভাবেই কপি করতে পারবে।
যদি ইন্টারনেট এক্সপ্লোরার হয়, তবে View— Source করলেই হবে।
বাকিটা একই রকম।
পদ্ধতি-৩ : Java ডিস্যাবেল করে
Opera -তে -১
দুষ্টু বলল- আরও একরকম করে তুমি কপি প্রটেক্টেড সাইট থেকে কপি করতে পারো।প্রথমে ঐ পেজের উপর রাইট ক্লিক কর।দেখ এই মেসেজ আসবে ওখানে দেখ Prevent this page from creating additional dialogs নামে একটা ফাকা বক্স আসবে ।
ঐ বক্সটাতে টিক চিহ্ন বা চেক করে দাও।
সঙ্গে সঙ্গে এই অপসনটা খুলবে
এর Edit Site Preferences তে ক্লিক কর । নিচের উইন্ডো খুলবে।
এর Enable Java Script অপসনে যাও । ওটাকে নিচের মতো আনচেক করে দাও ।
এবার পেজ রিফ্রেশ কর।দেখ সব কপি করতে পারছ।
Opera -তে -২
দুষ্টু চুপ করতেই মিষ্টি বলল-বাবা , তুমি এই কাজটাই আর একভাবে করতে পারো।প্রথমে Opera এর সেটিংসে যাও।ওখান থেকে Preferences-এ যাও।
এবার যে উইন্ডোটা খুলবে তার Advanced ট্যাবে ঢোকো। তারপর Content অপসনে । দেখ Enable java Script অপসনটা চেক বা রাইট দেওয়া আছে।ওটাকে আনচেক করে দাও।মানে রাইট চিহ্ণ তুলে দাও।ছবিতে দেখ আমি ওগুলোকে ১ ,২,৩ করে বলে দিয়েছি ( Advance – Content -Enable Java Script)
এবার সাধারণ ভাবেই কপি করতে পারবে।
বললাম-ফায়ারফক্সেও কি এই ভাবে করা যায় ?
মিষ্টি বলল-কেন যাবে না ।
প্রথমে ফায়ারফক্সে – Tools — Option
এবার যে নতুন উইন্ডো ওপেন হল সেখানে Content — Enable Java Script–এ যাও । এটা দেখ রাইট চিহ্ন দেওয়া আছে।
ঐ বাক্স থেকে টিক চিহ্ন তুলে দাও ।
এবার OK করে বেরিয়ে যাও।ব্যাস হয়ে গেল।এবার কপি করা কোনো ব্যাপারই না।
আমি ভাবতে লাগলাম সত্যিই আজ আমাদের কোনোই নিরাপত্তা নেই।দেশের প্রতিরক্ষা সাইটগুলোই যেখানে হ্যাক হয়ে যায় সেখানে আমরা তো কোন চুনোপুটি। দরজায় তালা কেবল ভদ্রলোকেদের জন্যে , চোর ডাকাতদের কাছে ওটা নস্যি। দুষ্টু কথাটা মন্দ বলে নি।
পূর্ববর্তী টিউনAvast (2012) ফ্রী এন্টি ভাইরাস ফুল ভার্সন সিরিয়াল সহ ২০৩৮ পর্যন্ত
পরবর্তী টিউনডাউনলোড করুন অ্যাংরি বার্ডস এর নতুন গেম- অ্যাংরি বার্ডস স্পেস (এন্ড্রয়েড এর জন্য)
মো: রাকিব 14/04/2012 at 10:33
ধন্যবাদ ভাই শিখলাম ।
অসেস ধন্যবাদ। :)
arshad 23/03/2012 at 23:45
কিছু সাইটে ভাল গান শুনি,নিতে মন চায়,ডাউনলোড করার অপশন কিছু আছে?
আদি 23/03/2012 at 14:40
বাহ দারুন! অনেক ধন্যবাদ আপনাকে.
সবুজের অভিযান ( Sobujer Abhijan ) 23/03/2012 at 19:04
:-) :-দ
অনুপ্রবেশকারী 23/03/2012 at 12:02
আপনার দুই মেয়ে তো দেখছি কম্পিউটার বিজ্ঞানী :D শুভ কামনা রইলো দুষ্ট আর মিষ্টির জন্য।